b'\n_START_ARTICLE_\nPes za varovanje\n_START_PARAGRAPH_\nPes za varovanje je iz\xc5\xa1olan za obrambo in napad ozemlja, premo\xc5\xbeenja ali osebe na ukaz, na pogled oz. na provokacijo. Pse za varovanje so uporabljali skozi celotno zgodovino, v sedanjosti pa jih uporablja policija, vojska in varnostne slu\xc5\xbebe.\n_START_SECTION_\nZgodovina\n_START_PARAGRAPH_\n\xc5\xbde zgodaj v zgodovini so za\xc4\x8deli usposabljati pse za napad na tar\xc4\x8do. Ena izmed prvih bitk, ko se omenjajo psi, je bila bitka med Atenami in Kartagino, ko so imeli psi za nalogo, da opozorijo vojsko, \xc4\x8de se je sovra\xc5\xbenik pribli\xc5\xbeal. Rimljani so pse prvi\xc4\x8d uporabili v bitki za Vercellae. Napoleon pa jih iz\xc5\xa1ola za tako vlogo kot jo imajo v sedanjosti in sicer za stra\xc5\xbeo. V Zdru\xc5\xbeenih dr\xc5\xbeavah Amerike pa jih prvi\xc4\x8d uporabijo po ukazu Benjamina Franklina. V Ju\xc5\xbeni Afriki pa v okviru apartheida, ko ju\xc5\xbenoafri\xc5\xa1ke obrambne sile po\xc5\xa1ljejo vol\xc4\x8dje pse hibride za boj proti gverilcem.\n_START_SECTION_\nUsposabljanje\n_START_PARAGRAPH_\nPes za varovanje je \xc5\xa1olan za razliko od psa za stra\xc5\xbeo, ki le opozori na vsiljivca, za lov, prijem, po\xc5\xa1kodovanje in v skrajnem primeru tudi za smrt tar\xc4\x8de. Taki psi so izurjeni, da ustrezno odreagirajo glede na situacijo. V okviru \xc5\xa1olanja so izpostavljeni strelom, prometu in drugim mote\xc4\x8dim dejavnikom, da bi bila njihova u\xc4\x8dinkovitost najve\xc4\x8dja. Trening napada izzove divjost v psih; ameri\xc5\xa1ka raziskava iz leta 1975 poka\xc5\xbee, da je 10% napadov psov na osebo, povzro\xc4\x8denih od psov, ki so bili podrv\xc5\xbeeni treningu napada. Psi za varovanje usposobljeni za voja\xc5\xa1ke namene, pogosto imenovani tudi patruljni psi, se lahko natrenirajo tudi za opravljanje nalog odkrivanja eksplozivov. Voja\xc5\xa1ki izvajalci so oddelek za obrambo oskrbovali s skoraj toliko patruljami in psi za odkrivanje eksplozivov kot z vladnimi vlaki v nedavnih vojnah na Bli\xc5\xbenjem vzhodu.\n_START_SECTION_\nUporaba\n_START_PARAGRAPH_\nSodobne voja\xc5\xa1ke skupine jih uporabljajo predvsem za stra\xc5\xbeo. Psi so usposobljeni, da branijo svoj teritorij in napadejo morebitne vsiljivce. Poro\xc4\x8dali so pa tudi \xc5\xbee, da so jih uporabljali za psiholo\xc5\xa1ko mu\xc4\x8denje zoper vojne ujetnike. Poleg tega pa jih policija po celem svetu uporablja za prijetje in obvladovanje (glej policijski pes). Trenirani so za prepoznavanje primerov, ko so ljudje v nevarnosti in da se znajo v takih primerih ustrezno odzvati. Policijski psi so \xc5\xa1olani, da tar\xc4\x8do primejo in da ji pri tem povzro\xc4\x8dijo \xc4\x8dim manj po\xc5\xa1kodb. Danes psi za varovanje usposobljeni na voja\xc5\xa1ki ravni lahko \xc5\xbeivijo zunaj vojske tudi normalno \xc5\xbeivljenje kot dru\xc5\xbeinski pes. Taki elitni psi lahko stanejo tudi ve\xc4\x8d sto tiso\xc4\x8d ameri\xc5\xa1kih dolarjev.'